Σύντομο Βιογραφικό Σημείωμα σημαντικών θέσεων καριέρας του

 Καθηγητού Χειρουργικής  του  Πανεπιστημίου Αθηνών

 κ. Γεωργίου Κ.  Ζωγράφου

Ο Καθηγητής Γεώργιος Ζωγράφος αποφοίτησε από την Ιατρική Σχολή του Πανεπιστημίου Αθηνών το 1980 και επεράτωσε την ειδικότητα της Γενικής Χειρουργικής στην Α' Προπαιδευτική Χειρουργική Κλινική του Πανεπιστημίου Αθηνών.  Το 1988  αναγορεύτηκε  Διδάκτωρ της Ιατρικής Σχολής του Πανεπιστημίου Αθηνών. 
Υπήρξε Υπότροφος του Κοινωφελούς Ιδρύματος «Αλέξανδρος Ωνάσης»  και μετεκπαιδεύτηκε σε έμμισθες θέσεις σε διάφορα ερευνητικά κέντρα του εξωτερικού μεταξύ των οποίων το Πανεπιστημιακό Νοσοκομείo Queen's Medical Centre του Νοttingham, το Royal Postgraduate Medical School του Hammersmith Hospital του Λονδίνου,  το Roswell Park Memorial Institute του Buffalo, Νew York, το Saint James Hospital του Λονδίνου, το General Hospital of Birmingham και το Leeds General Infirmary.


Διετέλεσε to 1987 Επιμελητής  στη Θωρακοχειρουργική Κλινική και στην Γ' Χειρουργική Κλινική του Αντικαρκινικού Νοσοκομείου Αθηνών "Άγιος Σάββας", καθώς και Επιμελητής' στην Β' Χειρουργική Κλινική του Νοσοκομείου του "Ελληνικού Ερυθρού Σταυρού" ("Κοργιαλένειο-Mπενάκειο"). Το 1992 εξελέγη Λέκτορας του Πανεπιστημίου Αθηνών και ακολούθως Eπίκουρος Καθηγητής, Μόνιμος Επίκουρος Καθηγητής και Αναπληρωτής Καθηγητής. Το 2009  μέχρι τον Αύγουστο του 2023  ήταν  Καθηγητής Α’ Βαθμίδος και Διευθυντής της Α’ Προπαιδευτικής Χειρουργικής Κλινικής του Πανεπιστημίου Αθηνών που είναι εγκατεστημένη στο ΓΝΑ «Ιπποκράτειο». Από τον Σεπτέμβριο  του 2023 και μετά είναι Ομότιμος Καθηγητής Χειρουργικής, Ιατρικής Σχολής ΕΚΠΑ

Με πρωτοβουλία του από το 1999 επετεύχθη σταδιακή οργάνωση και λειτουργία, σύμφωνα με τα διεθνή πρότυπα,  της Μονάδας Μαστού  της Α’ Προπαιδευτικής Χειρουργικής Κλινικής του Πανεπιστημίου Αθηνών στο «Ιπποκράτειο Γ.Ν.Α», η οποία έχει χαρακτηρισθεί ως η πλέον πλήρης και σύγχρονη στον Ελληνικό χώρο αλλά και από τις καλύτερες στην Ευρώπη. Στη Μονάδα αυτή εκπαιδεύονται πολλοί νέοι ιατροί στην αντιμετώπιση των παθήσεων του μαστού και την έχει επισκεφθεί για απόκτηση εμπειρίας αλλά και για την παρακολούθηση της οργάνωσης και του τρόπου λειτουργίας της αξιοσημείωτος αριθμός Χειρουργών και Ογκολόγων από την Ελλάδα αλλά και το εξωτερικό.

Διαθέτει πλούσιο ερευνητικό, συγγραφικό και συντακτικό έργο καθώς έχει άνω των 600 δημοσιεύσεων σε διεθνή έγκριτα επιστημονικά περιοδικά, καθώς και 200 δημοσιεύσεις σε ελληνικά περιοδικά, 20 κεφάλαια σε Ελληνικά και Διεθνή βιβλία και πληθώρα ανακοινώσεων και εισηγήσεων σε Ελληνικά και Διεθνή Συνέδρια. Έχει επίσης συμμετάσχει σε πληθώρα χρηματοδοτούμενων ερευνητικών προγραμμάτων και κλινικών μελετών.
             Υπήρξε κατ’ επανάληψη προσκεκλημένος Εκπρόσωπος της Ελλάδας στην «Επιτροπή Επιλογής Ερευνητικών Προγραμμάτων» της Ευρωπαϊκής Οικονομικής Κοινότητας στις Βρυξέλλες, προσκεκλημένος ομιλητής σε μεγάλο αριθμό Διεθνών – Ευρωπαϊκά συνεδρίων, προσκεκλημένος συγγραφέας πολλών κεφαλαίων σε βιβλία διεθνών εκδόσεων καθώς και προσκεκλημένος κριτής πολλών διεθνών επιστημονικών περιοδικών. Είναι μέλος της American Association  for  the Advancement of Science, το δε βιογραφικό του αναφέρεται στο Original Who’s Who in Medicine and Healthcare και έχει προσκληθεί από το Ινδικό Υπουργείο Υγείας για την οργάνωση του προγράμματος  «Protocol–nutritional risk factors in breast carcinoma». Είναι Fellow of the American College of Surgeons (FACS) (2003), Εθνικός Εκπρόσωπος της Ελλάδας στην NESA (New European Surgical Association) και Μέλος του Δ.Σ.  της NESA,  {New  European Surgcical Academy ).
Έχει επίσης διατελέσει Γεν. Γραμματέας της «Ελληνικής Εταιρείας Τραύματος και Επείγουσας Χειρουργικής» (1995, 2002), Μέλος του Δ.Σ. της «Ελληνικής Χειρουργικής Εταιρείας» (1998), Ειδικός Γραμματέας στο Δ.Σ. της «Ελληνικής Εταιρείας Ενδοσκοπικής Χειρουργικής και άλλων Επεμβατικών Τεχνικών» (2000-2002), Μέλος Επιτροπής του Κεντρικού Συμβουλίου Υγείας (ΚΕ.Σ.Υ), για την αναγνώριση ειδικότητας από το εξωτερικό, Μέλος του Δ.Σ. της «Επαγγελματικής Ένωσης Ελλήνων Χειρουργών» (2002), Γενικός Γραμματέας  της Ελληνικής Χειρουργικής Εταιρείας (2005-2010) και Αναπληρωματικό Μέλος στο Δ.Σ. του Α΄ ΔΥΠΕ, Μέλος της Ειδικής Επιτροπής του ΚΕ.Σ.Υ για την εξέταση του χρόνου άσκησης των ιατρών από χώρες του εξωτερικού για την απόκτηση ειδικότητας, Σύμβουλος του Προέδρου του ΚΕ.Σ.Υ για θέματα έγκρισης δαπανών των ασφαλισμένων, Μέλος της 5μελούς Επιτροπής για την εξέταση των υποψηφίων για μετεγγραφή για λόγους υγείας στο Ε.Κ.Π.Α (2004-2008),  Πρόεδρος Ανωτάτου Υγειονομικού   Συμβουλίου (ΑΥΣ)  από το 2024 μέχρι και σήμερα , Πρόεδρος της Επιτροπής για τη σύνταξη Εθνικής  Έκθεσης αναφορικά  με την υλοποίηση και τον αντίκτυπο του προγράμματος Εrasmus+, για τους τομείς  ‘‘εκπαίδευση και κατάρτιση’’ περιόδων  2014-2020 και 2021-2027, Μέλος του Διοικητικού Συμβουλίου του  Ευγενιδείου   Θεραπευτηρίου,   Πρόεδρος Ειδικής Ανεξάρτητης Επιτροπής  του Ιατρικού Συλλόγου Αθηνών εκ Προσωπικοτήτων της Ιατρικής .

Τέλος έχει διοργανώσει πληθώρα ημερίδων, ενημερωτικών εκδηλώσεων και προγραμμάτων προληπτικού ελέγχου του πληθυσμού για τον καρκίνο, με ιδιαίτερη έμφαση την Ελληνική Επαρχία. 
